**Notă informativă cu privire la punctul 10 de pe ordinea de zi completată a Adunării Generale Extraordinare a Acționarilor convocate pentru data de 29 septembrie**

**AROBS TRANSILVANIA SOFTWARE S.A.**, o societate pe acțiuni, înregistrată la Oficiul Registrului Comerțului de pe lângă Tribunalul Cluj sub nr. J12/1845/1998, CUI 11291045, Identificator Unic la Nivel European (EUID): ROONRC. J12/1845/1998, sediul situat in Cluj-Napoca, str. Donath, nr. 11, bl. M4, sc. 2, et. 3, ap. 28, jud. Cluj, capital social subscris si integral vărsat: 87.129.360,90 RON (denumita in continuare „**Societatea**” sau „**AROBS**”),

Având în vedere că Adunarea Generală Extraordinară a Acționarilor („**AGEA**”) Societății este convocată pentru data de 29 septembrie (prima convocare) / 2 octombrie 2023 (a doua convocare),

În temeiul Regulamentului nr. 5/2018 privind emitenții de instrumente financiare și operațiuni de piață, cu modificările și completările ulterioare („**Regulamentul nr. 5/2018**”)

Societatea aduce la cunoștința acționarilor săi următoarele note justificative cu privire la punctul 10 de pe ordinea de zi completată a AGEA:

**Punctul 10**

Punctul 10 de pe ordinea de zi completată a AGEA, referitor la delegarea atribuțiilor AGEA privind hotărârea de majorare a capitalului social al Societății către Consiliul de Administrație, a fost introdus conform cererii de completare transmise de către dl. Voicu Oprean, în calitate de acționar deținând 576.778.772 acțiuni reprezentând 66,1980% din capitalul social subscris și vărsat al Societății și are în vedere obiectivele menționate în propunerea de suplimentare a ordinii de zi AGEA.

Ulterior analizei prevederilor punctelor înscrise pe ordinea de zi a AGEA, astfel cum sunt prezentate în convocator, dl. Voicu Oprean consideră necesar, util sau oportun suplimentarea ordinii de zi AGEA cu punctul privind aprobarea autorizării Consiliului de Administrație să majoreze capitalul social al Societății, în temeiul prevederilor art. 114 alin. (1) și art. 220^1 alin. (2) din Legea Societăților nr. 31/1990, respectiv în temeiul prevederilor art. 86 alin. (2) din Legea nr. 24/2017, cu posibilitatea de ridica dreptul de preferință al acționarilor existenți, pentru o perioadă de 3 ani, printr-una sau mai multe emisiuni de acțiuni ordinare, nominative și dematerializate, cu o valoare nominală care să nu depășească 9.000.000 RON, potrivit condițiilor menționate în propunerea de completare a ordinii de zi AGEA.